કેન્દ્ર સરકારનાં ડ્રિમ પ્રોજેક્ટ અમદાવાદથી મુંબઈ વચ્ચે બુલેટ ટ્રેન માટે જમીન સંપાદનને લઈને ગુજરાતનાં ખેડૂતો લાંબા સમયથી વિરોધ કરી રહ્યા છે. ખેડૂતોનો આરોપ છે કે સરકારે જમીન સંપાદન કાયદામાં ફેરફાર કરી દીધો છે જેને કારણે તેઓને તેમની જમીનનું પૂરતું વળતર નથી મળી રહ્યું. વરિષ્ઠ વકીલ આનંદ યાજ્ઞિકે જણાવ્યું હતું કે સરકાર કોર્ટ બહાર ખેડૂતોને ચાર ગણા વળતરની વાત કરી રહી છે પરંતુ કોર્ટની અંદર આવી કોઈ વાત નથી કહી.